

**VLADA REPUBLIKE HRVATSKE**

Zagreb, 8. ožujka 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |
|  **Predmet:**  | Prijedlog odluke o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2025. do 2028. godine za opremanje Hrvatske vojske s dodatnih osam helikoptera UH-60M Black Hawk |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

P r i j e d l o g

**VLADA REPUBLIKE HRVATSKE**

Na temelju članka 48. stavka 2. Zakona o proračunu (Narodne novine, br. 144/21), a u vezi s člankom 23. stavkom 3. Zakona o izvršavanju Državnog proračuna Republike Hrvatske za 2024. godinu (Narodne novine, br. 149/23), Vlada Republike Hrvatske je na sjednici održanoj \_\_\_\_\_\_\_\_\_ donijela

**ODLUKU**

**o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2025. do 2028. godine za opremanje Hrvatske vojske s dodatnih osam helikoptera UH-60M Black Hawk**

**I.**

 Daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2025. do 2028. godine za opremanje Hrvatske vojske s dodatnih osam helikoptera UH-60M Black Hawk u ukupnom iznosu od 173.659.809,39 eura, po godinama i iznosima kako slijedi:

Godina Iznos

 2025. 16.716.196,14 eura

 2026. 19.335.553,03 eura

 2027. 92.059.707,93 eura

 2028. 45.548.352,29 eura.

**II.**

Plaćanja koja proizlaze iz točke I. ove Odluke, Ministarstvo obrane će kao obvezu uključiti u financijski plan u godini u kojoj obveza dospijeva.

**III.**

 Ova Odluka stupa na snagu danom donošenja.

**P R E D S J E D N I K**

**mr.sc. Andrej Plenković**

**KLASA:**

**URBROJ:**

**Zagreb,**

**Obrazloženje**

**U točki I.** daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske u razdoblju od 2025. do 2028. godine za opremanje Hrvatske vojske s dodatnih osam helikoptera UH-60M Black Hawk u ukupnom iznosu od 173.659.809,39 eura, od čega u 2025. godini 16.716.196,14 eura, u 2026. godini 19.335.553,03 eura, u 2027. godini 92.059.707,93 eura i u 2028. godini 45.548.352,29 eura.

Projekt opremanja višenamjenskim helikopterima UH-60M Black Hawk pokrenut je radi zamjene postojećih helikoptera Mi-8/17 modernim helikopterima zapadne proizvodnje. Uz dosad isporučena četiri helikoptera, planira se opremanje s dodatnih osam višenamjenskih helikoptera UH-60M Black Hawk.

U svrhu opremanja s dodatnih osam višenamjenskih helikoptera, od Vlade Sjedinjenih Američkih Država zaprimljeno je Pismo ponude i prihvaćanja (Letter of Offer and Acceptance) HR-B-UCH. Ukupna vrijednost Pisma HR-B-UCH iznosi 273.807.829,00 USD, od čega inicijalni depozit u 2024. godini iznosi 139.419.539,00 USD, a preostali iznos od 134.388.290,00 USD plaća se u razdoblju od 2025. do 2027. godine. Sredstva za inicijalni depozit osigurat će Vlada Sjedinjenih Američkih Država, a preostali iznos od 134.388.290,00 USD bit će potrebno platiti iz proračunskih sredstava. Ministarstvo obrane također će imati obvezu plaćanja poreza na dodanu vrijednost na dio stavaka iz Pisma HR-B-UCH, odnosno na robe i usluge u protuvrijednosti od 52.608.592,75 USD.

Slijedom navedenog, cjelokupan iznos obveza Ministarstva obrane za opremanje Hrvatske vojske s dodatnih 8 helikoptera UH-60M Black Hawk u razdoblju od 2025. do 2028. godine iznosi 186.996.882,75 USD ili 173.659.809,39 eura, od čega u 2025. godini 16.716.196,14 eura, u 2026. godini 19.335.553,03 eura, u 2027. godini 92.059.707,93 eura i u 2028. godini 45.548.352,29 eura.

Potrebna sredstva za 2025., 2026., 2027. i 2028. godinu osigurat će se prilikom izrade Državnog proračuna Republike Hrvatske za navedene godine, na razdjelu i glavi Ministarstva obrane, u programu 2504 Opremanje, modernizacija i izgradnja, projektu K545078 Opremanje višenamjenskim helikopterom.

**Točkom II.** određuje se da ćeplaćanja koja proizlaze iz točke I. ove Odluke, Ministarstvo obrane kao obvezu uključiti u financijski plan u godini u kojoj obveza dospijeva.

 **Točkom III.** određuje se datum stupanja na snagu ove Odluke.